**Prenajímateľ:**

Názov spoločnosti: Car fenestra s. r. o.

IČO: 52 873 153

IČ DPH: SK2121178829

Sídlo: Bancíkovej 1/A, 821 03 Bratislava

Email: prenajom@karavancar.sk

Tel. číslo: +421 917 123 200

ďalej len Veriteľ na jednej strane a

**Nájomca:**

Meno a priezvisko/spol.: .....................................................................

Rodné číslo/IČO: .....................................................................

Číslo OP: .....................................................................

Trvalé bydlisko/Sídlo : .....................................................................

Štátna príslušnosť: .....................................................................

Tel. číslo: .....................................................................

Email: .....................................................................

ďalej len Nájomca, na druhej strane, spoločne ďalej uvádzaní len ako „Zmluvné strany“

**1. PREDMET ZMLUVY**

Dlžník vyhlasuje a svojím podpisom potvrdzuje, že súhlasí s uzatvorením tejto spotrebiteľskej rozhodcovskej zmluvy.

Veriteľ vyhlasuje, že uzatvorenie tejto spotrebiteľskej rozhodcovskej zmluvy nie je podmienka uzatvorenia a vykonávania Zmluvy uzavretej medzi veriteľom a dlžníkom dňa (ďalej len Zmluva) a ani iného zmluvného vzťahu medzi nimi. Dlžník nie je povinný prijať návrh tejto spotrebiteľskej rozhodcovskej zmluvy zo strany Veriteľa, pričom vyhlasuje, že o tejto skutočnosti bol Veriteľom jasne a zrozumiteľne informovaný.

Veriteľ a Dlžník sa dohodli na nasledujúcom znení spotrebiteľskej rozhodcovskej zmluvy:

Akékoľvek spory, nezrovnalosti alebo nároky medzi zmluvnými stranami, vyplývajúce alebo súvisiace s ustanoveniami Zmluvy (špecifikovanej v ods. 2), s porušením, ukončením či neplatnosťou Zmluvy, budú riešené cestou príslušného súdu v súdnom konaní alebo v rozhodcovskom konaní pred niektorým z nasledovných stálych rozhodcovských súdov podľa rokovacieho poriadku rozhodcovského súdu: Slovenský arbitrážny súd so sídlom Krížna 56, 821 08 Bratislava, zapísaný v zozname stálych rozhodcovských súdov vedenom Ministerstvom spravodlivosti SR, číslo povolenia SRS 002 zo dňa 19. 03. 2015. Webové sídlo stáleho rozhodcovského súdu, na ktorom je zverejnený rokovací poriadok, je – www.slas.sk a adresa pre elektronickú komunikáciu – podatelna@slas.sk. Zriaďovateľ tohto stáleho rozhodcovského súdu je Asociácia Slovenských arbitrážnych súdov, záujmové združenie právnických osôb, IČO: 45 744 939, so sídlom Krížna 56, 821 08 Bratislava; Členmi zriaďovateľa sú:

 spoločnosť Slovak arbitration court, s. r. o., so sídlom Krížna 56, 821 08 Bratislava, IČO: 44 130 481, ktorá bola zriaďovateľom stáleho rozhodcovského súdu s názvom Slovenský arbitrážny súd, zriadeného podľa § 12 ods. 3 ZRK účinného do 31.12.2014; zriadenie rozhodcovského súdu, štatút, rokovací poriadok a zoznam rozhodcov boli zverejnené v Obchodnom vestníku č. 93A/2008 dňa 15.05.2008,

 spoločnosť Rozhodcovský súd Lučenec, s.r.o., so sídlom Krížna 56, 821 08 Bratislava, IČO: 45 494 134, ktorá bola zriaďovateľom stáleho rozhodcovského súdu s názvom Rozhodcovský súd Lučenec, s.r.o., zriadeného podľa § 12 ods. 3 ZRK účinného do 31.12.2014; zriadenie rozhodcovského súdu, štatút, rokovací poriadok a zoznam rozhodcov boli zverejnené v Obchodnom vestníku č. 111A/2010 dňa 10.06.2010,

 spoločnosť Justice EU s.r.o., so sídlom Krížna 56, 821 08 Bratislava, IČO: 46 193 022, ktorá bola zriaďovateľom stáleho rozhodcovského súdu s názvom Východoslovenský rozhodcovský súd, zriadeného podľa § 12 ods. 3 ZRK účinného do 31.12.2014; zriadenie rozhodcovského súdu, štatút, rokovací poriadok a zoznam rozhodcov boli zverejnené v Obchodnom vestníku č. 163/2011 dňa 23.08.2011.

 Dlžník je oprávnený od tejto spotrebiteľskej rozhodcovskej zmluvy odstúpiť aj bez uvedenia dôvodu do štrnástich kalendárnych dní od uzavretia tejto zmluvy. Oznámenie o odstúpení od spotrebiteľskej rozhodcovskej zmluvy je dlžník povinný vykonať v písomnej forme. Lehota na odstúpenie od spotrebiteľskej rozhodcovskej zmluvy sa považuje za dodržanú, ak je oznámenie o odstúpení od zmluvy zaslané na adresu sídla veriteľa najneskôr v posledný deň lehoty. Táto spotrebiteľská rozhodcovská zmluva je uzavretá dňom jej podpisu oboma zmluvnými stranami.

Táto spotrebiteľská rozhodcovská zmluva neobmedzuje právo dlžníka obrátiť sa na súd. Dlžník sa napriek tejto spotrebiteľskej rozhodcovskej zmluve môže domáhať svojho práva podaním žaloby na súd a veriteľ ani jeho právny nástupca sa nemôžu účinne dovolávať nedostatku právomoci súdu podľa osobitného predpisu, ibaže vo veci už skôr začalo spotrebiteľské rozhodcovské konanie; na tento účel je spotrebiteľské rozhodcovské konanie začaté okamihom doručenia návrhu na začatie spotrebiteľského rozhodcovského konania dlžníkovi.

 Dlžník zároveň vyhlasuje, že bol veriteľom riadne informovaný o následkoch podpisu spotrebiteľskej rozhodcovskej zmluvy a rozumie nasledujúcemu poučeniu:

6.1 Súhlas so spotrebiteľskou rozhodcovskou zmluvou umožňuje, aby prípadné spory z Vašich zmluvných vzťahov s dodávateľom rozhodoval stály rozhodcovský súd zriadený súkromným subjektom, ktorý má povolenie udelené Ministerstvom spravodlivosti Slovenskej republiky postupom podľa zákona o spotrebiteľskom rozhodcovskom konaní a o zmene a doplnení niektorých zákonov (ďalej len "zákon").

6.2 Ak podpíšete spotrebiteľskú rozhodcovskú zmluvu, v prípade, že druhá strana podá proti Vám žalobu, Váš spor rozhodne stály rozhodcovský súd, ktorý má povolenie udelené Ministerstvom spravodlivosti Slovenskej republiky. To znamená, že Váš spor nebude rozhodovaný všeobecným súdom; aj v tomto prípade však máte právo dovolávať sa na všeobecnom súde vyslovenia neplatnosti uzavretej spotrebiteľskej rozhodcovskej zmluvy. Spotrebiteľská rozhodcovská zmluva, štatút, rokovací poriadok ani ostatné predpisy stáleho rozhodcovského súdu sa nesmú odchýliť v neprospech spotrebiteľa od zákona. Použitie štatútu, rokovacieho poriadku a ostatných predpisov stáleho rozhodcovského súdu nesmie viesť k znevýhodneniu spotrebiteľa oproti druhej strane. Stály rozhodcovský súd je povinný aj bez návrhu spotrebiteľa preskúmať, či vymáhaný nárok nie je založený na neprijateľnej zmluvnej podmienke alebo na zmluvnom dohodnutí, ktoré je v rozpore s ustanoveniami všeobecne záväzných právnych predpisov na ochranu práv spotrebiteľa. Stály rozhodcovský súd je povinný prihliadať aj na iné dôvody neplatnosti právneho úkonu, na ktoré by súd prihliadal aj bez návrhu.

6.3 Zoznam stálych rozhodcovských súdov je zverejnený na webovom sídle Ministerstva spravodlivosti Slovenskej republiky www.jusFce.gov.sk. Spor nebude rozhodovaný všeobecným súdom Slovenskej republiky.

6.4 Spotrebiteľské rozhodcovské konanie sa začína písomnou žalobou, ktorá sa podáva na adresu sídla stáleho rozhodcovského súdu, a to aj v elektronickej podobe na emailovú adresu stáleho rozhodcovského súdu. Na stály rozhodcovský súd sa môžete obrátiť Vy aj dodávateľ.

6.5 Miestom spotrebiteľského rozhodcovského konania je sídlo stáleho rozhodcovského súdu a v konaní sa postupuje podľa slovenského právneho poriadku. Hoci je spotrebiteľské rozhodcovské konanie spravidla vedené v písomnej forme, musí Vám byť daná možnosť vyjadriť sa v primeranej lehote ku všetkým dôkazom predloženým protistranou. Môžete požiadať aj o ústne pojednávanie a ak by jeho nenariadením boli porušené Vaše práva, môžete sa obrátiť na všeobecný súd so žalobou o zrušenie rozhodcovského rozsudku.

6.6 V spotrebiteľskom rozhodcovskom konaní sa môžete dať zastúpiť advokátom, združením na ochranu spotrebiteľa alebo iným zástupcom.

6.7 Majte na pamäti, že písomnosti vrátane rozhodcovského rozsudku sa spotrebiteľovi zasielajú do vlastných rúk na adresu uvedenú v spotrebiteľskej zmluve, na ktorú sa vzťahuje spotrebiteľská rozhodcovská zmluva alebo na inú adresu oznámenú spotrebiteľom, alebo zistenú stálym rozhodcovským súdom najmä z listín, ktoré sú obsahom spisu. V súvislosti so spotrebiteľským rozhodcovským konaním Vám môžu vzniknúť trovy konania. Trovy konania, ktoré je povinný znášať spotrebiteľ, nesmú byť neprimerané; primeranosť sa posudzuje najmä s ohľadom na istinu uplatňovaného nároku.

6.8 V spotrebiteľskom rozhodcovskom konaní máte práva obdobné ako na všeobecnom súde, najmä brániť sa proti postupu rozhodcu, ako aj proti jeho rozhodnutiu vo Vašej veci. Máte právo podať voči rozhodcovi námietku zaujatosti, rovnako ako sťažnosť, či už predsedovi stáleho rozhodcovského súdu alebo Ministerstvu spravodlivosti Slovenskej republiky. Rozhodca podlieha disciplinárnej právomoci Ministerstva spravodlivosti Slovenskej republiky. Stály rozhodcovský súd, jeho zriaďovateľ a rozhodcovia podliehajú kontrole a sankciám Ministerstva spravodlivosti Slovenskej republiky.

6.9 Spotrebiteľské rozhodcovské konanie sa končí vydaním rozhodcovského rozsudku alebo uznesenia.

 6.10 Voči rozhodcovskému rozsudku môžete do troch mesiacov od jeho doručenia podať na všeobecný súd žalobu o jeho zrušenie z dôvodov ustanovených v zákone.

6.11 Súčasťou rozhodcovského rozsudku je poučenie o možnosti podať na súd žalobu o zrušenie rozhodcovského rozsudku, o lehote na jej podanie vrátane odkazu na webové sídlo Ministerstva spravodlivosti Slovenskej republiky, na ktorom je zverejnený vzor žaloby o zrušenie rozhodcovského rozsudku, ktorý môžete jednoducho vyplniť a podať na súde podľa Vášho bydliska.

6.12 Ak však nepodáte žalobu o zrušenie rozhodcovského rozsudku a ani dobrovoľne nesplníte to, k čomu Vás právoplatné rozhodcovské rozhodnutie zaväzuje, môže druhý účastník podať návrh na začatie exekúcie. Žalobu o zrušenie rozhodcovského rozsudku môžete podať aj po tom, ako sa začala exekúcia a bolo Vám doručené upovedomenie o začatí exekúcie. Vzor žaloby, ktorý môžete jednoducho vyplniť a podať do 15 dní od doručenia upovedomenia, Vám zašle súdny exekútor.

V Bratislave, dňa 03. 06. 2022

---------------------------------------------- ---------------------------------------------

 Car fenestra s. r. o. ..................................................